cyanic-selkie/wikianc huggingface dataset:
Bahāisms
Sekotāji
Savā testamentā Bahāullāhs analoģiski islāma tradīcijai par reliģiskajiem mantiniekiem noteica savus dēlus, vispirms vecāko un pēc viņa jaunāko. Tomēr brāļi sastrīdējās, un vecākais Abdulbahā par savu mantinieku nozīmēja savu mazdēlu — Šogi efendiju Rabani. Jaunākais dēls, Muhamads Ali, kura pusē nostājās vairums Bahāullāha pēcteču, izveidoja savu novirzienu — unitāro jeb vienoto bahāismu, kurš joprojām pastāv, tomēr nekļuva tik populārs. Vienotais bahāisms vairāk vadās no personiskām attiecībām ar Dievu un svēto rakstu individuālās izpratnes nekā pamatvirziens un, lai gan pamatvirziena pārstāvji izvairās protestantus kritizēt kā kustību, pats Muhamads Ali kā šķeltnieks un "Derības pārkāpējs" vienmēr bijis viņu asas kritikas mērķis. Cita starpā viņš tiek vainots par to, ka nozadzis no mirušā tēva lietām nepublicētās Obligātās lūgšanas tekstu un tādēļ tā bahājiem nav kļuvusi zināma.
Abdulbahā nekritizējot tēvu tieši, tomēr ieviesa izmaiņas bahāju reliģijā. Ja viņa tēvam bija trīs sievas un viņš rekomendēja ne vairāk par divām (iespējams, ģimenes konfliktu dēļ; pirmā viņa sieva beidza dzīvi pašnāvībā), tad Abdulbahā, pirmās sievas dēls, stingri iestājās par monogāmiju. Tas arī saasināja viņa attiecības ar Muhamedu Ali, kuram bija divas sievas, abas paša Bahāullāha izvēlētas. Abdulbahā mazdēls Šogi efendijs Rabani vadīja kustību no 1921. gada līdz savai nāvei 1957. gadā, uzrakstīja daudzas vēstules par pasaules kārtību, tulkoja Bahāullāha un Abdulbahā tekstus angļu valodā, ieviesa apustuļu institūtu, dodot šo titulu uz to laiku jau mirušajiem Bahāullāha agrīnajiem atbalstītājiem, projektēja Vispasaules bahāju centru Haifā un dažas citas kulta celtnes. Pirms nāves viņš izdzina daudzus savus radiniekus kā Derības pārkāpējus no galvenā tempļa apkaimes ēkām, un nomira bez testamenta.
Vispasaules taisnīguma nams
1963. gadā tika izveidots Vispasaules Taisnīguma nams kā augstākais bahāisma pārvaldes orgāns ar tiesībām izlemt visus tos jautājumus, kas nav atrunāti Svētajos rakstos. Par šāda orgāna izveides vajadzību rakstīja gan Bahāullāhs, gan Abdulbahā, bet 1951. gadā Šogi Rabani nozīmēja deviņu cilvēku Starptautisko Bahaju padomi, kura nākotnē varētu šādu namu izveidot. 1961. gadā padome kļuva ievēlama,
Vispasaules taisnīguma namu ievēl reizi piecos gados, aizklātā balsojumā trīs posmos. Pirmajā posmā bahāji visā pasaulē savos vēlēšanu apgabalos katru gadu ievēl delegātus Nacionālajam Bahāju kongresam. Kongresā, kas notiek reizi gadā, delegāti ievēl Nacionālās garīgās asamblejas locekļus. Reizi piecos gados visu pasaules nacionālo garīgo asambleju locekļi ierodas Pasaules kongresā, lai ievēlētu augstākās institūcijas — Vispasaules Taisnīguma nama — locekļus.
Uzskati
Bahāju ticības skatījumā reliģijas vēsture ir atklājusies caur vairākiem dievišķiem vēstnešiem, no kuriem katrs nodibināja reliģiju, kas atbilda attiecīgā laika perioda vajadzībām un cilvēku spējām. Starp šiem vēstnešiem bija Ābrams, Mozus, Krišna, Buda, Zaratustra, Jēzus, Muhameds. Bahājiem pēdējie sūtītie vēstneši ir Bābs un Bahāullāhs. Bahāji ir pārliecināti, ka katrs vēstnesis ir pareģojis nākamo vēstnešu atnākšanu un ka Bahāullāha dzīve un mācības ir agrākos svētajos rakstos doto solījumu piepildījums. Cilvēce bahāju izpratnē atrodas uz kolektīvās evolūcijas ceļa, un šā laika galvenā vajadzība ir pakāpeniska miera, taisnīguma un vienotības nodibināšana vispasaules mērogā.
Bahāju ticības mācību un doktrīnas kodolu veido trīs pamatprincipi: Dieva vienotība, reliģijas vienotība un cilvēces vienotība. Šajos postulātos sakņojas pārliecība, ka Dievs periodiski atklāj savu gribu caur dievišķiem vēstnešiem, kuru uzdevums ir pārveidot cilvēces raksturu un palīdzēt tiem, kas atsaucas šiem vēstnešiem, pilnveidot morālās un garīgās īpašības. Tādējādi bahāji uzskata, ka reliģija ir sakārtota, vienota un progresējoša no laikmeta uz laikmetu.
Bahāju svētajos rakstos ir aprakstīts viens, personisks, nesasniedzams, visuzinošs, visuredzošs, mūžīgs un visvarens Dievs, kurš radījis pilnīgi visu, kas eksistē Visumā. Tiek uzskatīts, ka Dievs un Visums ir mūžīgi — bez sākuma un beigām. Neraugoties uz to, ka Dievs nav tieši sasniedzams, Viņš pārrauga savu radību, un Viņam ir griba un mērķis, ko Viņš pauž caur saviem vēstnešiem, kurus sauc par Dieva Izpausmēm.
Bahāismā, runājot par Dievu, analoģiski islāmam ļoti bieži tiek izmantoti tituli un piesauktas Viņa īpašības (piemēram, Visuvarenais, Visumīlošais), kā arī būtisks uzsvars tiek likts uz monoteismu, ka Dievs ir viens un Viņam nav līdzīgu būtņu. Bahāju ticības mācība apgalvo, ka īpašības, kas tekstos tiek piedēvētas Dievam, tiek izmantotas, lai aprakstītu dievišķo cilvēkiem saprotamos vārdos un lai palīdzētu tiem, pielūdzot Dievu, koncentrēties pašiem uz savām īpašībām, tādējādi izkopjot savas spējas garīgās pilnveidošanās ceļā. Saskaņā ar bahāju ticību cilvēku sūtība ir iemācīties pazīt un mīlēt Dievu ar tādām metodēm kā lūgšanas, pārdomas un kalpošana cilvēcei. Lūgšanas un citi rituāli ir sīki aprakstīti, tomēr lūgšanu sanāksmes var organizēt jebkurš ticīgais un to kārtība nav strikti formalizēta.
Bahājiem gadā ir deviņas svētās dienas, kad tie nestrādā un neapmeklē skolu. Parasti tās ir saistītas ar notikumiem trīs pamatlicēju — Bāba, Bahāullāha un Abdulbahā — dzīvēs. Martā tiek ievērots 19 dienu gavēnis, kad netiek ēsts dienas laikā (līdzīgi islāma ramadānam). Kalendārs satur 19 mēnešus pa 19 dienām ar 4—5 papilddienām, lai pielāgotos parastā Saules gada garumam.
Sociālajā dzīvē 19% naudas, kas atliek pāri pēc dzīves komforta nodrošināšanas un parādu nomaksas, jāatdod baznīcas (Vispārējā Taisnīguma nama) vajadzībām, noliegti dzimumsakari ārpus laulības, alkohols, homoseksuālisms, ubagošana un dalība partiju politikā.
Bahāju reliģija satur aicinājumu uz vienas starptautiskas valodas ieviešanu. Šai sakarā Bahāullāhs un īpaši Abdulbahā aicināja visus mācīties tolaik perspektīvo esperanto un starp abām kustībām bija redzama sadarbība, tomēr nekad nenosauca to par šādam mērķim izvēlēto valodu. Mūsdienās par šādu valodu bahāji atzīst angļu valodu.
Bahāisms pasaulē
2010. gadā tika konstatēts, ka bahāisms bijusi vienīgā reliģija, kuras sekotāju skaits pēdējos 100 gados pieaudzis visos ANO standarta reģionos. Galvenais pieaugums bija 1950.-1990. gados, kad ticīgo skaits pieauga no 200 tūkstošiem līdz 5 miljoniem. “Vispasaules almanahs” vērtē, ka visvairāk to ir Indijā — 2,2 miljoni.
Latvija
Latvijā 1990. gadā Rīgā tika ievēlēta pirmā bahāju garīgā padome, bet 2013. gadā bahāju kopienas bija Rīgā, Liepājā un Daugavpilī. 2021. gadā vairs tiek norādītas tikai Rīga un Daugavpils.
Tuvie Austrumi
Daudzās Tuvo Austrumu zemēs šī ticība tiek aizliegta vai vismaz netiek atzīta, tomēr no šī centra attālākās pārsvarā musulmaņu zemēs, kā Pakistāna, Bangladeša vai Albānija, pret to izturas neitrāli. Pašos Tuvajos Austrumos Turcija un Izraēla atzīst bahājus par legālu mazākumu.
Eksperimentālā rokmūzika
Eksperimentālā rokmūzika (saīsinājums eksperimentālais roks) ir no rokmūzikas radies mūzikas veids, kurš satur šī žanra pamatelementus, bet kurš neievēro noteikto kompozīcijas un/vai izpildījuma tehniku.
Eksperimentālās rokmūzikas izpildītāji bieži mēdz savā mūzikā lietot nestandarta taktsmērus, instrumentu skaņojumus, kompozīcijas stilus, liriskās tehnikas, iekļaujot arī elementus no citiem mūzikas žanriem, citus dziedāšanas stilus, instrumentālos efektus, pašdarinātus/pārveidotus mūzikas instrumentus vai pat nemuzikālus instrumentus.
Dorseta
Dorseta (Dorset, senvārds Dorsetšīra) ir viena no Dienvidrietumanglijas grāfistēm, kura atrodas pie Lamanša šauruma. Grāfistes administratīvais centrs atrodas Dorčesterā, kura atrodas grāfistes dienvidos. Dorsetas grāfiste no rietumiem līdz austrumiem ir 80 kilometru plata, bet no ziemeļiem un dienvidiem 64 kilometri. Tā platība 2653 km². Dorseta robežojas ar Devonu rietumos, Somersetu ziemeļrietumos, Viltšīru ziemeļaustrumos un Hempšīru austrumos. Gandrīz puse no Dorsetas iedzīvotājiem dzīvo grāfistes dienvidaustrumos. Atlikušajā grāfistes daļā ir zems iedzīvotāju blīvums un to galvenokārt klāj lauki. Dorsetas moto ir "Who's Afear'd".
Dorsetā atrodas Juras laikmeta krasta līnija, kura ir iekļauta UNESCO Pasaules mantojuma sarakstā.
Galatasaray
Galatasaray var būt:
Harolds Vilsons
Džeimss Harolds Vilsons, barons Rivo Vilsons (en; dzimis, miris ) bija britu politiķis no Leiboristu partijas. No 1964. gada oktobra līdz 1970. gada jūnijam, kā arī no 1974. gada marta līdz 1976. gada aprīlim bija Lielbritānijas premjers. Viens no ietekmīgākajiem Lielbritānijas politiķiem 20. gadsimta otrajā pusē. Kā leiboristu līderis uzvarējis četrās no piecām parlamenta vēlēšanām — visvairāk XX gadsimtā. Pagaidām pēdējais Lielbritānijas premjers, kurš, zaudēdams premjera amatu, atkal spējis to ieņemt.
Premjara amata pienākumu pildīšanas laikā Vilsons maz darīja, lai ievērotu Leiboristu partijas ekonomiskās nostādnes nacionalizācijas paplašināšanā, bet vairāk vērības pievērsa līdzīgu iespēju radīšanā dažādu sabiedrības grupu starpā, pārveidojot izglītības sistēmu. Sešdesmito gadu beigās premjera Vilsona laikā Lielbritānijā tika veiktas izmaiņas likumos, kas atcēla nāvessodu un cenzūru, liberalizēja attieksmi pret šķiršanos, abortiem, homoseksualitāti un imigrāciju.
Dzimis 1916. gadā Vestjorkšīrā politiski aktīva ķīmiķa un skolotājas ģimenē. Studēja filozofiju, politiku un ekonomiku Oksfordas Universitātē, vēlāk strādāja tur par pasniedzēju. Sākoties Otrajam pasaules karam, pieteicās armijā, tomēr tika norīkots civildienestā un kara laikā bija statistiķis ogļu rūpniecībā. 1945. gadā tika ievēlēts parlamentā un kļuva par Darba ministrijas parlamentāro sekretāru. 1947. gadā, 31 gada vecumā, kļuva par Tirdziniecīnas padomes prezidentu (President of the Board of Trade). 1951. gadā atkāpās no ministra amata. Konservatīvo valdību laikā (no 1951. līdz 1964. gadam) — opozīcijā, kur izvirzījās par tās līderi.
1970. gada maijā leiboristi negaidīti zaudēja vēlēšanās un nokļuva opozīcijā, tomēr 1974. gadā atkal uzvarēja un Vilsons atgriezās premjera krēslā.
1976. gada 16. martā, būdams populārs politiķis, Vilsons pēkšņi demisionēja. Pats viņš paskaidroja, ka sen bija plānojis demisionēt 60 gadu vecumā, jūtoties morāli un fiziski iztukšots. Saistībā ar demisiju vizītē Dauningstrītā ieradās karaliene, kura šādu godu XX gadsimtā izrādījusi tikai Čērčilam. Vilsons miris 1995. gadā.
Tomass Floršics
Tomass Floršics (dzimis ) ir vācu bobslejists-pilots. Dzimis Vindišholchauzenes pilsētā.
Karjeru uzsācis 2001. gadā, starptautiskās sacensībās piedalās kopš 2003. gada. Viņa karjeras labākie sasniegumi ir 2. vieta 2008. un 2011. gada FIBT pasaules čempionāta divnieku konkurencē un otrā vieta 2008.—2009. gada Pasaules kausa bobslejā divnieku ieskaitē. Floršics ir uzvarējis vairākos Pasaules kausa posmos. 2010. gada Olimpiskajās spēlēs izcīnīja sudraba medaļu divniekos.
42. gads
42. gads bija gads, kas pēc Jūlija kalendāra sākās pirmdienā, bet pēc Gregora kalendāra sākās trešdienā.
Kaja (nozīmju atdalīšana)
Kaja var būt:
Drekslers (nozīmju atdalīšana)
Drekslers (de — 'virpotājs'; sieviešu dzimtē Drekslere) ir vācu cilmes uzvārds. Cilvēki ar šo uzvārdu:
Vīlipa iela
Vīlipa iela var būt šādās Latvijas apdzīvotajās vietās:
Devona
Devona jeb Devonšīra (en, saīsināti en [ˈdɛvən]) ir grāfiste Anglijas dienvidrietumos. Iedzīvotāju skaits 1,102 milj. cilvēku (11. vieta starp nemetropoles grāfistēm, 2004. gada dati). Galvaspilsēta - Eksetera, lielākā pilsēta - Plimuta. Devonā tiek audzēti kartupeļi, graudaugi un dārzeņi. Tā ir bagāta ar tādiem derīgajiem izrakteņiem kā alva, varš (>35000 tonnām gadā), mangāns, dzelzs, sudrabs, akmeņogles, marmors, slāneklis un dažādas mālu šķirnes. Labi attīstīta zivsaimniecība un kuģubūve. Šeit ir daudz labu līču, īpaši dienvidu krastā.
Džūdija Gārlenda
Džūdija Gārlenda (en, dzimusi, mirusi ), īstajā vārdā Francesa Ītele Gama (Frances Ethel Gumm), bija amerikāņu aktrise un dziedātāja. 45 gadus no nodzīvotajiem 47 gadiem viņa veltīja savai karjerai. Gārlenda sasniedza starptautiskas zvaigznes statusu kā aktrise muzikālās un dramatiskās lomās, kā arī kā ierakstu un koncertu māksliniece.
Kā dziedātāja 1962. gadā saņēmusi Grammy balvu "Gada albums" par savu albumu Judy at Carnegie Hall.
Gārlendas meitas ir Laiza Minelli, aktrise un dziedātāja (Amerikas Kinoakadēmijas balvas laureāte), un Lorna Lufta, arī televīzijas un teātra aktrise un dziedātāja. Viņai bija arī viens dēls — Džozefs Lufts.
Viņa nomira no barbiturātu pārdozēšanas.
43. gads
43. gads bija parastais gads, kas pēc Gregora kalendāra sākās ceturtdienā.
Kokmuiža
Kokmuiža var būt:
Gyllenhaal
Gyllenhaal var būt:
ST-2
ST-2 ir Singapūras kompānijas Singapore Telecommunication (SingTel) un Taivānas kompānijas Chunghwa Telecom kopējs sakaru pavadonis. Tas paredzēts uz interneta protokola bāzētu balss un datu pārraides pakalpojumu retranslācijai televīzijas operatoriem un kuģu kompānijām, kā arī citiem klientiem Āzijā. Pavadonis izgatavots Mitsubishi Electric un ģeostacionārā orbītā palaists 2011. gadā.
ST-2 tika palaists ar nesējraķeti Ariane 5ECA no Gviānas kosmiskā centra. Kopā ar to tika palaists arī Indijas pavadonis GSAT 8.
Kornvola
Kornvola  (en,, kw, ) ir Apvienotās Karalistes vēsturiskā un ceremoniālā grāfiste Anglijas dienvidrietumos, Kornvolas pussalā. Grāfistes platība ir 3563 km². To veido divi Anglijas apgabali — (unitārā vienība) un Sili salas (sui generis statuss). 2018. gadā Kornvolā dzīvoja 568 tūkstoši iedzīvotāju. Grāfiste ietilpst Dienvidrietumanglijas reģionā. Kornvolas administratīvais centrs ir Trūro, kas ir arī vienīgā pilsēta grāfistē. Vēl lielākas apdzīvotās vietas pēc iedzīvotāju skaita ir Redruta un Felmuta.
Kornvolai ir raksturīgas ar purviem klātas ainavas, daudzveidīga krasta līnija ar jūrām, kas to apskalo. Kornvolas un Rietumdevonšīras kalnrūpniecības ainavu 2006. gadā iekļāva UNESCO Pasaules mantojuma sarakstā. Liela nozīme Kornvolas saimniecībā ir tūrismam, tomēr tā ir viena no nabadzīgākajām Apvienotās Karalistes grāfistēm (šeit vidējā alga ir 75% no valsts vidējās algas). Tai ir arī viens mazākajiem ieguldījumiem valsts saimniecībā.
Sanhosē "Sharks"
Sanhosē "Sharks" (en) ir profesionāls ASV hokeja klubs, kas ir bāzēts Sanhosē, Kalifornijas štatā, ASV. Klubs spēlē Nacionālās hokeja līgas Rietumu konferences Klusā okeāna divīzijā. Tas tika dibināts 1991. gadā un kopš dibināšanas brīža spēlē NHL.
Kornvola
Kornieši, kuri apdzīvo Kornvolu, ir viena no sešām mūsdienās joprojām esošajām ķeltu etniskajām grupām. Daļa sabiedrības ik pa laikam prasa Apvienotajai Karalistei piešķirt Kornvolai lielāku autonomiju.
Sanhosē "Sharks"
Savas pastāvēšanas vēsturē "Sharks" ne reizi nav izcīnījusi Stenlija kausu. 2015.—16. gada sezonā tā pirmo reizi sasniedza Stenlija kausa finālsēriju, tajā ar 2—4 piekāpjoties Pitsburgas "Penguins". "Sharks" sešas reizes kļuvusi par divīzijas čempioni. Mājas spēles komanda aizvada SAP Center hallē.
Kornvola
Administratīvais iedalījums
Korvolas grāfisti administratīvi sīkāk veido divi Anglijas apgabali — (unitārās vienības statuss; 99,5% no visas grāfistes teritorijas) un Sili salas (sui generis statuss).
Sanhosē "Sharks"
Spēlētāji
Savulaik komandā spēlējuši tādi spēlētāji kā Ovens Nolans, Džefs Frīzens un Bils Gerins.
Kornvola
Administratīvais iedalījums
Līdz 2009. gadam Kornvolu administratīvi veidoja septiņi apgabali — Karadona, Kerika, Kerjēra, Penvita, Restormela, Sili salas un Ziemeļkornvola.
Sanhosē "Sharks"
Šobrīdējais sastāvs
''Pēdējoreiz atjaunots 2022. gada 2. oktobrī.''
Dāvids Vseslavičs
Dāvids Vseslavičs (Давыд Усяслававіч, dzimis 1047./1057., miris pēc 1129. gada) bija viens no Polockas kņaza Vseslava Bračislaviča dēliem no Polockas Rurikoviču dinastijas. Polockas kņazs 1128—1129, pēc citiem uzskatiem arī 1101—1127. Kopā ar saviem brāļiem piedalījās karagājienā uz Daugavas lejteci pret zemgaļiem 1106. gadā, kur tika sakauts.
Dzīvesstāsts
Dzimis Polockas kņaza Vseslava Bračislaviča Brīnumdara (ap 1029.-1101.) ģimenē laika posmā starp 1047. un 1057. gadu kā viens no vecākajiem starp 6 vai 7 dēliem. 1067. gadā pēc Polockas karaspēka sakāves kaujā pie Ņemigas upes (Minskas tuvumā) pret Kijivas lielkņaza Jaroslava Gudrā dēliem, viņš kopā ar tēvu un brāli tika saņemts gūstā un ieslodzīts cietumā Kijivā.
1103. gadā kopā ar Kijivas lielkņazu Vladimiru Monomahu viņš sakāva polovciešus pie Suteņas. 1104. gadā Dāvids Vseslavičs aplenca sava brāļa Minskas kņaza Gļeba Vseslaviča spēkus Minskā. 1106. gadā viņš kopā ar saviem brāļiem devās karagājienā pret zemgaļiem un cieta sakāvi. 1127. gadā Polockas veče padzina kņazu, kad Kijivas lielkņazs Mstislavs I Vladimirovičs devās karagājienā pret Polocku. Iespējams, ka Kijivas lielkņazs viņu iecēla vai, pēc cita uzskata, atjaunoja amatā kā savu vasali.
1129. gadā Kijivas lielkņazs izsūtīja kņazu Dāvidu trimdā uz Cargradu, kas ir Konstantinopole vai arī Gerzike. Pēc tam viņš hronikās vairs nav pieminēts.
Losandželosā dzimušo uzskaitījums
Losandželosā dzimuši:
Austrālijas Grand Prix
Austrālijas Grand Prix (en) ir ikgadēja pirmās formulas Grand Prix izcīņa, kas notiek Austrālijā.
Lai gan neoficiāli sacīkstes, kas vēlāk tika pārdēvētas par "Austrālijas Grand Prix" izcīņām, tika rīkotas jau kopš 1928. gada, pirmā oficiālā Austrālijas Grand Prix izcīņa (Formula 1 ietvaros) notika tikai. gadā un kopš tā laika ne gadu nav izlaista. No. līdz. gadam sacīkstes norisinājās Adelaidas ielu trasē, bet kopš. gada notiek Alberta parka izvietotajā Melburnas Grand Prix trasē Melburnā. Pašreizējās līgumsaistības ar Melburnas trases vadību paredz, ka Austrālijas lielās balvas izcīņa Melburnā norisināsies kā minimums līdz 2023. gadam.
Pagaidām sekmīgākais braucējs Austrālijas Grand Prix izcīņās (Formula 1 ietvaros) ir vācu pilots Mihaels Šūmahers, kurš šeit ir uzvarējis veselas 4 reizes. Turpretim komandu kopvērtējumā visvairāk uzvaru pieder McLaren vienībai, kurai kopumā šeit (Formula 1 ietvaros) ir izdevies uzvarēt veselas 11 reizes.
Pašreizējais un aizstāvošais Austrālijas Grand Prix uzvarētājs ir vācu pilots Niko Rosbergs, kurš šeit uzvarēja 2016. gadā. Savukārt komandu konkurencē pašreizējie un aizstāvošie uzvarētāji ir Mercedes vienība, kas šeit ir triumfējusi jau pēdējos trīs gadus pēc kārtas (2014., 2015., 2016.). Tiek paredzēts, ka 2017. gada Austrālijas Grand Prix izcīņa norisināsies 26. martā un kā jau daudzus gadus iepriekš kalpos par sezonas atklāšanas posmu.
Vēsture
Sākotnējā Adelaidas trase tika uzskatīta par vienu no labākajām ielu trasēm pasaulē. Desmit gadus pēc pirmās sacīkstes tika izlemts Austrālijas Grand Prix mājvietu pārcelt uz Albertparku Melburnā. Pirmās sacīkstes Albertparkā reklāmas sauklis bija "Melburna — cik lieliska vieta sacīkstēm". Visvairāk cilvēku uz kādu sacīksti Melburnā atnāca 1996. gadā: vairāk nekā 400 000. Pēdējos gados nāk aizvien mazāk un mazāk cilvēku, piemēram, 2008. gadā to apmeklēja tikai apmēram 303 000 cilvēku. Sacīkstes Adelaidā katru gadu bija pēdējās sezonā, savukārt Albertparks tradicionāli iezīmē sezonas sākumu ar dažiem izņēmumiem —. gadā sakarā ar Nāciju Sadraudzības spēlēm, kuras norisinājās Melburnā marta vidū, sacīkste tika pārcelta par mēnesi vēlāk un bija trešā kalendārā, savukārt. gadā Albertparkā norisinājās sezonas otrā sacīkste.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Klauss Ebners
Klauss Ebners (Klaus Ebner, dzimis Vīnē, Austrijā) ir Austrijas rakstnieks un tulkotājs. Viņš raksta prozu, esejas un dzeju vācu un katalāņu valodās.
Biogrāfija
Ebners ir dzimis Vīnē 1964. gadā. 1980. gados viņš nodarbojās ar pētījumiem vācu un romāņu filoloģijā, tulkošanā un Eiropas ekonomikā. Tajā pašā laikā viņš strādāja literārā žurnālā un publicēja savus pirmos stāstus un dzejoļus, bet galvenokārt rakstīja rakstus un grāmatas programmatūras un datortīklu nozarē. Tomēr viņš sāka rakstīt arī savu jauno romānu Feuers Geraun, no kura divas nodaļas tika publicētas Vīnes žurnālā die Rampe 1994. un 1997. gadā.
Pirmais Ebnera īsu stāstu krājums tika publicēts 2007. gadā. Tajā pašā gadā Ebneram tika piešķirta literatūras balva Wiener Werkstattpreis. Saņēmis atbalstu no Austrijas valdības, viņš ceļoja uz Andoru un rakstīja esejas par šo Pireneju valsti.
Autors dzīvo un strādā Vīnē. Viņš ir Austrijas rakstnieku apvienību Grazer Autorinnen Autorenversammlung un Österreichischer Schriftstellerverband biedrs.
Mārtiņš Hartmanis
Mārtiņš Hartmanis ( — ) bija Latvijas armijas ģenerālis, Lāčplēša Kara ordeņa kavalieris.
Biogrāfija
Dzimis Kuldīgas novada Pelču pagasta (tolaik Kuldīgas apriņķa Kurmāles pagasta) "Dapatās", lauksaimnieka ģimenē. Beidzis Kuldīgas ministrijas skolu, Viļņas dzelzceļa tehnisko skolu (1901). 1904. gadā iestājies Krievijas armijā, dienejis 106. kājnieku pulkā. 1905. gadā iestājies Viļņas karaskolā, ko pabeidza 1908. gadā podporučika (leitnants) pakāpē. Dienējis 115. kājnieku pulkā Rīgā. 1911. gada paaugstināts poručika (virsleitnants) pakāpē, 1915. gada jūnijā — štābkapteiņa (kapteinis) pakāpē. 1913. gada iestājās Ģenerālštāba akadēmijā (beidzis 1. kursu). 1914. gadā sākoties Pirmajam pasaules karam, atkomandēts uz 106. kājnieku pulku. No 1914. gada augusta bija virsnieks 29. divīzijas štābā, vēlāk 29. divīzijas 2. brigādes štāba priekšnieks. 1915. gada februārī Austrumprūsijā kritis vācu gūstā, no kura 1918. gada novembrī atgriezies Latvijā.
Precējies ar Irmu Mariju Liepiņu. Ģimenes valoda — franču. Divi bērni: dzejniece Astrīde Ivaska un matemātiķis Juris Hartmanis.
Latvijas Armija
No 1918. gada 18. novembra kā kapteinis dienēja Latvijas Pagaidu valdības bruņotajos spēkos, Apsardzības ministrijas Ģenerālštābā. 1918. gada 1. decembrī iecelts par Latvijas Pagaidu valdības pārstāvi un otro Ģenerālštāba virsnieku Baltijas landesvēra virsštābā (līdz 1919. gada 15. janvārim). 1919. gada jūnijā komandēts uz Igauniju un jūlijā iecelts par Ziemeļlatvijas brigādes štāba priekšnieku, bet augustā — par Armijas virspavēlnieka štāba Operatīvās daļas priekšnieku. No 1919. gada oktobra Latvijas militārais pārstāvis Polijā. 1919. gada oktobrī paaugstināts pulkveža-leitnanta pakāpē, 1924. gadā — pulkveža, un 1929. gadā ģenerāļa pakāpē. No 1922. gada Galvenā štāba Operatīvās daļas priekšnieks. 1924. gadā beidzis Francijas Kara akadēmiju un iecelts par Virsnieku akadēmisko kursu priekšnieka palīgu, 1925. gadā — par Armijas komandiera štāba Operatīvās daļas priekšnieku. No 1929. gada bruņoto spēku štāba priekšnieka pirmais palīgs. 1929—1930, lai iegūtu pulka un divīzijas komandēšanas cenzu, bijis 5. Cēsu kājnieku pulka komandieris. No 1932. līdz 1933. gadam bija 4. Zemgales divīzijas komandiera vietas izpildītājs. 1934. gada februārī iecelts par Armijas štāba priekšnieku, 1939. gada oktobrī — par sevišķu uzdevumu ģenerāli Armijas komandiera rīcībā un par Latvijas un PSRS savstarpējās palīdzības pakta militāro jautājumu komisijas priekšsēdētāju (vēlāk — par delegācijas vadītāju jauktajā komisija savstarpējas palīdzības pakta realizācijai).
Latviešu studentu korporācijas Tervetia goda filistrs.
Konservatīvais spēks
Konservatīvais spēks ir ķermeņu mijiedarbības spēks, kura iedarbībā eksistē arī potenciālā enerģija. Jebkura konservatīva spēka darbs nav atkarīgs no ķermeņa veiktā ceļa, bet ir atkarīgs tikai no ķermeņa sākuma un beigu stāvokļiem, tāpēc arī potenciālās enerģijas izmaiņa ∆Wp nav atkarīga no ceļa. Ķermeņu mehāniskā kustībā un mijiedarbībā darbojas galvenokārt divi konservatīvie spēki — gravitācijas spēks un elastības spēks, kuriem atbilst divu veidu potenciālā enerģija.
Citus spēkus, kuru iedarbībā ķermeņiem nepiemīt atbilstoša potenciālā enerģija, sauc par nekonservatīviem jeb disipatīviem (mehānisko enerģiju izkliedējošiem) spēkiem. Tādi, piemēram, ir dinamiskie berzes spēki, kas, izkliedējot mehānisko enerģiju, pārvērš to siltumā.
Aritmētiski loģiskā ierīce
Aritmētiski loģiskā ierīce (en saīsināti - ALU) ir ierīce, kas izpilda aritmētiskās operācijas (saskaitīšana, atņemšana, reizināšana, dalīšana), loģiskās operācijas (skaitļu salīdzināšanu) un citas datu apstrādes operācijas. ALU ir iebūvēts procesoros CPU un grafisko ierīču procesoros GPU. Procesoriem attīstoties un pilnveidojoties, arī ALU ir palicis sarežģītāks un kompleksāks.
Pirmsākumi
1946. gadā Džons fon Neimans studēja datora veidošanas pamatus Prinstonas koledžā. Viņš uzskatīja, ka ALU ir nepieciešams vienkāršam datoram, jo tas garantē matemātisku operāciju izpildi (saskaitīšanu, atņemšanu, reizināšanu un dalīšanu). IAS (insitūts ar padziļinātām studijām, kurā studēja Džons fon Neimans) dators kļuva par prototipu daudziem datoriem.
1949. gadā angļu izcelsmes pētnieks Moriss Uilkss uzbūvēja pirmo datoru, kurā bija realizēti Džona fon Neimana principi. Mūsdienu datori ir daudz jaudīgāki nekā Uilksa dators, bet īstenībā izmanto tos pašus pamatprincipus, kurus piedāvāja fon Neimans 1945. gadā.
Praktiskais pārskats
Vairums procesoru operācijas tiek paveiktas ar vienu vai vairākiem ALU. ALU ielādē datus no ievades reģistriem, izpilda, un izvada rezultātu izejas reģistros. Vadības ierīce pasaka ALU, kādu operāciju veikt ar datiem. Cits mehānisms pārvieto datus starp reģistriem un atmiņu.
Vienkāršās operācijas
Vairums ALU var veikt sekojošas operācijas:
Saliktas operācijas
Teorētiski varētu uzbūvēt ALU, kas izpildītu jebkuras operācijas, tomēr tad tas kļūtu komplicētāks. Komplicētāks ALU aizņemtu vairāk vietas procesorā, patērētu vairāk elektroenerģijas un ievērojami paaugstinātos ALU izgatavošanas izmaksas.
Vienmēr tiek meklēts kompromisa variants. Lūk seši varianti, kā tiek realizēta kvadrātsaknes rēķināšana:
Augšup minētās sešas iespējas atšķiras ātrdarbības un izmaksu ziņā. Pat visvienkāršākais dators var rēķināt komplicētu formulu. Visvienkāršākajam datoram, komplicētas formulas rēķināšana, var aizņemt daudz laika.
Spēcīgs procesors, kā piemēram Intel Core un AMD64 īsteno pirmo iespēju priekš dažām vienkāršām operācijām, otro iespēju priekš daudz kompleksākām operācijām un iespēju trešo priekš ekstrēmi kompleksām operācijām. Tas ir iespējams dēļ tā, kad procesoros ir iebūvēti kompleksi ALU.
Ievades un izvades
ALU ievades ir dati, ar kuriem operē kontroles ierīce. Kontroles ierīce nosaka, kādu operāciju veikt (datus, ar kuriem operē, sauc par operandiem). Aprēķinu rezultāts ir izvade. Daudzos veidojumos, ALU aizņem vai ģenerē ievades un izvades kondīciju kodu uzstādījumus no stāvokļa reģistra. Šie kodi tiek izmantoti darbības noteikšanai, kā piemēram, ienest iekšā, iznest ārā, pārpildīt, dalīt ar nulli.
ALU un FPU
FPU (Floating Point Unit) ir līdzprocesors jeb koprocesors, kas specializēts ātru operāciju ar peldošo komatu (punktu) izpildei. FPU ir iebūvētas dažas kompleksas ķēdes, iekļaujot dažus ALU. ALU atrodas pašā procesorā, bet FPU novieto uz pamatplates, atsevišķas mikroshēmas veidā. Bet sākot ar procesoru Intel 80486DX un jaunāku, FPU ir integrēts CPU.
Alfonso II
Alfonso II var būt:
Džeiks Jillenhols
Džeikobs Bendžamins "Džeiks" Jillenhols (Jacob Benjamin Gyllenhaal,, dzimis ) ir amerikāņu aktieris. Viņš sāka savu karjeru desmit gadu vecumā.
Viņš ir režisora Stīvena Jillenhola un scenāristes Naomi Foneres Jillenholas dēls un aktrises Megijas Jillenholas jaunākais brālis. Jillenhols ir piedalījies vairāk kā 30 filmu uzņemšanā. Pirmā nozīmīgā loma viņam bija 1999. gada filmā "Oktobra debesis", pēc tam filmējās 2001. gada kulta filmā "Donijs Darko". Viņš ir filmējies arī 2004. gada filmā "Diena pēc rītdienas", bet vislielāko atzinību ieguva pēc 2005. gada filmas "Kuprainais kalns" uzņemšanas. Par otrā plāna lomas atveidošanu šajā filmā Jillenhols saņēma BAFTA kino balvu, kā arī tika nominēts Amerikas Kinoakadēmijas balvai. Pazīstams arī kā galveno lomu atveidotājs filmās "Podpauris" (2005), "Zodiaks" (2007), "Mīlestība un citas zāles" (2010), "Pirmkods" (2011), "Maiņas beigas" (2012), "Nakts reportieris" (2014), "Everests" (2015), "Nakts dzīvnieki" (2016), "Dzīvība" (2017), Okja (2017), "Stiprāks" (2017), "Mežonīgā dzīve" (2018), "Ātrā palīdzība" (2022).
Gandijs (nozīmju atdalīšana)
Gandijs (hi) var būt:
Industriālais tehno
Industriālais tehno (en) ir mūzikas žanrs, kas iekļauj savā skanējumā power noise, tradicionālo industriālo mūziku un tehno elementu apkopojumu. Tas periodiski iekļauj arī transa elementus, kā arī reiva mūziku, atstājot spalgās un raupjās skaņas, trokšņus un ātru industriālās mūzikas tempu. Parasta parādība stilā ir semplētas, galvenokārt distorsēti apstrādātas ģitāras.
Aleksejeva
Aleksejeva (ru, no personvārda Aleksejs (Алексей); vīriešu dzimtē Aleksejevs (Алексе́ев)) ir krievu cilmes uzvārds. Cilvēki ar šo uzvārdu:
Izabella (Portugāle)
Aragonas Izabella, '''Karaliene Sv. Izabella' (portugāļu — Isabel de Aragão (Rainha Santa Isabel)) (dzimusi 1271. gadā Saragosā, mirusi 1336. gada 4. jūlijā Eštremošā (Estremoz'')) — Portugāles karaliene, katoļu svētā.
Dzimusi Saragosā, Aragonas karaļa Pedro III meita. Apprecējās ar Portugāles karalis Dinišu I, kļūdama par Portugāles karalieni.
Izcēlās ar lielu reliģisko pārliecību. Vairākkārt novērsa karu rašanos, izmantojot politiķes dotības. Pēc Diniša I nāves devās klosterī. Pāvests Urbāns VIII 1625. gadā Izabellu kanonizēja. Atceres diena — 4. jūlijs.
Helovīns (filma)
"Helovīns" (en) ir 1978. gada ASV šausmu filma, kuras darbība risinās izdomātā pilsētā Hedonfīldā (Haddonfield), Ilinoisas štatā Visu svēto dienas vakarā. Sākotnēji filmas scenārija nosaukums bija Babysitter Murders. Filmas režisors ir Džons Kārpenters, galvenās lomas atveido Donalds Plezenss, Džeimija Lī Kērtisa, Niks Kāstls, Tonijs Morans un Tomijs Lī Volless.
40. autobusu maršruts (Rīga)
40. autobusu maršruts bija Rīgas sabiedriskā transporta autobusu maršruts, kas kursēja no Ziepniekkalna līdz Juglai.
40. autobusu maršruta kopējais garums bija 39,2 km. Maršruta Ziepniekkalns — Jugla kopējais garums bija 19,7 km, bet maršruta Jugla — Ziepniekkalns kopējais garums bija 19,5 km. Darbdienās pa 40. autobusu maršrutu kursēja 20 autobusi, bet brīvdienās — 9 autobusi. 40. autobusu maršrutu apkalpoja 7. autobusu parks.
No 2020. gada 2. janvāra maršruts tika slēgts un aizstāts ar 4. trolejbusa maršrutu ar izmaiņām maršrutā Pārdaugavā — iekļauta nobrauktuve uz Mūkusalas rotācijas apli, Saulkalnes iela un Graudu iela.
Maršruts
Ziepniekkalns — Jugla kursēja pa šādām ielām: Ozolciema iela, Valdeķu iela, Tadaiķu iela, Vaiņodes iela, K. Ulmaņa gatve, Salu tilts, Lāčplēša iela, Gogoļa iela, Marijas iela, Merķeļa iela, Brīvības bulvāris, Brīvības iela, Brīvības gatve, Silciema iela un Murjāņu iela.
Jugla — Ziepniekkalns kursēja pa šādām ielām: Murjāņu iela, Silciema iela, Brīvības gatve, Brīvības iela, Brīvības bulvāris, Raiņa bulvāris, Gogoļa iela, Lāčplēša iela, Salu tilts, K. Ulmaņa gatve, Vaiņodes iela, Tadaiķu iela, Valdeķu iela un Ozolciema iela.
Pieturvietas
40. autobusu maršrutā pavisam kopā bija 70 pieturas. Maršrutā Ziepniekkalns — Jugla bija 36 pieturas, bet maršrutā Jugla — Ziepniekkalns bija 34 pieturas.
Maršruts ar mainītu virzienu maršruts
Merķeļa iela — Jugla kursēja pa šādām ielām: Merķeļa iela, Brīvības bulvāris, Brīvības iela, Brīvības gatve, Silciema iela un Murjāņu iela.
Jugla — Esplanāde kursēja pa šādām ielām: Murjāņu iela, Silciema iela, Brīvības gatve, Brīvības iela un Brīvības bulvāris.
2005. gada 9. janvāra orkāns Latvijā
'''2005. gada 9. janvāra orkāns''' "Ervīns" jeb "Gudruns" bija viena no spēcīgākajiem un postošākajiem orkāniem Latvijas vēsturē — spēcīgākais pēdējo 35 gadu laikā. Vēja ātrums naktī uz 9. janvāri brāzmās sasniedza 40 metrus sekundē. Visā Latvijā, bet jo īpaši Kurzemē un Rīgas līča piekrastē, tika nodarīti ievērojami postījumi. Tika izgāzts liels daudzums koku, ēkām norauti jumti, noskalota jūras piekraste. 60% Latvijas teritorijas tika traucēta elektroapgāde. Rīgā un citās piejūras teritorijās bija plūdi.
Naktī no 8. uz 9. janvāri vēju ātrums maksimumu sasniedza Baltijas jūras piekrastē un Rīgas līcī. Maksimālais vēja ātrums brāzmās bija 40 m/s Ventspilī, Liepājas ostā 36 m/s, Rīgā — 30 m/s. Pie Grobiņas, autoceļa A9 malā esošais vēja ģenerators fiksēja vēja ātrumu brāzmās 51 m/s.
Brīdinājums
8. janvārī Valsts ugunsdzēsības un glābšanas dienests (VUGD) izsludināja vētras brīdinājumu. Brīdinājumu izplatīja nacionālā ziņu aģentūra LETA un 21:59 tas tika pārpublicēts portālā DELFI. Informācija iedzīvotājiem sastāvēja no sekojošiem punktiem:
Notikumu attīstība
Jau naktī uz 8. janvāri uz rietumiem no Apvienotās Karalistes izveidojās ciklons, kas ļoti ātri virzījās uz ziemeļaustrumiem un aizvien padziļinājās un pieņēmās spēkā. 8. janvāra vakarā atmosfēras spiediens ciklona centrā pazeminājās un sasniedza minimumu — 721,9 mm/Hg. Šajā laikā ciklona centrs atradās virs Botnijas līča. Situāciju Latvijā ietekmēja šī ciklona dienvidu mala, kas nozīmēja, ka Latvijas teritorija atradās maksimālo vēja ātrumu zonā.
Latviju orkāns sasniedza 8. janvāra pievakarē. Jau ap plkst. 16:00 rietumu piekrastē vējš sasniedza 20 m/s, bet jūtama vēja pastiprināšanās notika ap plkst. 22:00 vakarā. Maksimālo spēku orkāns sasniedza 9. janvārī ap plkst. 3:00—4:00 no rīta un saglabājās līdz pat rītausmai, tomēr ļoti spēcīgas vēja brāzmas saglabājās līdz pat pēcpusdienai. Vētra jūtami norimās 9. janvāra vakarā līdz ar tumsas iestāšanos.
Dienvidrietumu rietumu vēja ātrums brāzmās visā Latvijā pārsniedza 20 m/s, kas, pēc Boforta vēja ātruma novērtēšanas skalas uzskatāms par vētras spēku, bet maksimumu sasniedza Baltijas jūras piekrastē un Rīgas līcī. Maksimālais novērotais vēja ātrums brāzmās sasniedza Ventspilī 40 m/s, kā arī Liepājas ostā 36 m/s. Rīgā vēja ātrums brāzmās sasniedza 30 m/s. Spēcīgā vēja ietekmē ūdens līmenis cēlās gan Baltijas jūras piekrastē, gan Rīgas līcī. Rīgas ostā ūdens līmenis sasniedza 213 cm BS, kas tikai par 16 cm atpalika no maksimālā līmeņa, kas līdz šim tika novērots 1969. gada 2. novembra orkānā Andrejostā, kad ūdens līmenis sasniedza 229 cm BS. Liepājā ūdens līmenis sasniedza 135 cm, bet Ventspilī 132 cm.
Latvijas teritorija atrodas aktīvu ciklonu darbības zonā, kas īpaši jūtams rudens un ziemas periodā. Ciklonu darbība izraisa vēja ātrumu pastiprināšanos. Pēc teorētiskiem aprēķiniem jūras piekrastē vēja brāzmas 21 m/s var tikt novērotas katru gadu, 33 m/s, kas atbilst orkāna spēkam, reizi sešos gados, bet 40 m/s vidēji reizi 22 gados.
Notikumu tālākā attīstība
Stiprā vēja iespaidā zemākajās Rīgas vietās sākās plūdi — applūda mājas Rītabuļļos, ūdens līmenis draudoši cēlies arī Bolderājā. Tika uzsākta iedzīvotāju evakuācija no applūdušajām mājām Bolderājā un Mangaļsalā. Pašvaldība organizēja telpas, kur šos cilvēkus izmitināt. Cilvēki tika nogādāti pašvaldības viesnīcās, mājās viņi varēja doties, kad ūdens līmenis sāka pazemināties. Ūdens ieplūda mājās, kas atradās netālu no ūdenskrātuvēm. Applūda arī ceļi.
Gandrīz visa Kurzeme bija palikusi bez elektrības, reģionā tika traucēti telekomunikāciju sakari, vētra nodarīja arī citus postījumus. Ventspilī nebija apkures. Tāpat nedarbojās mobilie sakari Tele2 tīklā. Elektrības padeves pārtraukuma dēļ pilsētā nestrādāja apsardzes sistēmas, līdz ar to visu nakti policija veica pastiprinātas patruļas.
9. janvārī notika Ministru kabineta ārkārtas sēde, kurā tika izskatīts jautājums par notikušo dabas katastrofu Latvijā. Sēdē tika uzklausīta valdības locekļu, operatīvo dienestu, Latvenergo, Lattelekom un LMT pārstāvju sniegtā informācija par esošo situāciju valstī enerģētikas, sakaru, transporta, veselības, izglītības un zemkopības jomās, informēja ministru kabineta preses dienests. Uzklausot sniegto informāciju, Ministru kabinets pieņēma rīkojumu "Par valsts enerģētiskās krīzes izsludināšanu", kas paredzēja saskaņā ar Enerģētikas likumu izsludināt valsts enerģētisko krīzi. Tika pieņemts rīkojums "Par mācību procesa pārtraukšanu 2005. gada 10. un 11. janvārī", kas noteica, ka sakarā ar dabas katastrofu Latvijā 2005. gada 10. un 11. janvārī visās vispārējās un profesionālajās izglītības iestādēs tiek pārtraukts mācību process.
10. janvārī tika pieņemts arī rīkojums "Par Nacionālo bruņoto spēku iesaistīšanu dabas katastrofas izraisīto seku likvidēšanā", kas paredzēja, saskaņā ar Nacionālās drošības likumu, iesaistīt Nacionālos bruņotos spēkus dabas katastrofas izraisīto seku likvidēšanā.
Krasta erozija
2005. gada orkāna laikā no krasta jūrā ieskalotā materiāla apjomi sasniedz 4—6 (9—11) milj. m³, kas ir 4—5 reizes vairāk nekā parastajās spēcīgajās vētrās iepriekšējo 10—12 gadu laikā.
Galvenie postījumi
Kopējie provizoriskie vētras viļņu erozijas nodarītie zaudējumi (bez ostu hidrotehniskām būvēm):
Hanna
Hanna var būt:
Umurgas pagasts
Umurgas pagasts ir viena no Limbažu novada administratīvajām teritorijām. Robežojas ar sava novada Limbažu pilsētu un Katvaru un Limbažu pagastiem, Valmieras novada Dikļu pagastu un Cēsu novada Stalbes pagastu.
Hidrogrāfija
Upes: Enceļupe, Iesala, Urpele.
Ezeri: Augstrozes Lielezers, Bisnieku ezers, Lāča dzelves, Maizezers, Mazā dzelve, Mazneiķēnu dzelves, Melnezers, Rožu ezers, Zvejnieku ezers.
Vēsture
Tagadējā pagasta teritorijā līdz 1949. gadam bija Umurgas, Augstrozes un Vainižu pagasti. 1935. gadā Umurgas pagasta (līdz 1925. gadam Umurgas-Sārumu pagasts) platība bija 68 km². 1945. gadā pagastā izveidoja Umurgas un Kaiju ciema padomes. 1954. gadā Umurgas ciemam pievienoja Kaiju ciemu, 1962. gadā — Augstrozes ciemu, 1977. gadā — daļu Katvaru un Dikļu ciemu, bet daļu Umurgas ciema iekļāva Limbažu ciemā. 1990. gadā ciemu pārdēvēja par pagastu. 2009. gadā Umurgas pagastu kā administratīvu teritoriju iekļāva Limbažu novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Pagasta centrs ir Umurga.
29. maijs
29. maijs ir gada 149. diena pēc Gregora kalendāra (150. garajā gadā). Līdz gada beigām ir atlikušas 216 dienas.
Vārda dienas
Maksis, Raivis, Raivo, Maksims
Eirodziesma 2006
Eirodziesma 2006 bija 51. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspilī. Par Eirodziesmas uzvarētājiem un Latvijas pārstāvjiem Eirovīzijas dziesmu konkursā kļuva "Cosmos" ar dziesmu "I Hear Your Heart".
41. autobusu maršruts (Rīga)
41. autobusu maršruts ir Rīgas sabiedriskā transporta autobusu maršruts, kas kursē no Imantas līdz Esplanādei Rīgas centrā.
41. autobusu maršruta kopējais garums ir 18,716 km. Maršruta Imanta — Esplanāde kopējais garums ir 9,319 km, bet maršruta Esplanāde — Imanta kopējais garums ir 9,397 km.
Darbdienās pa 41. autobusu maršrutu kursē 6 autobusi, bet brīvdienās — tikai 3 autobusi.
Maršruts
Imanta — Esplanāde kursē pa šādām ielām: Kurzemes prospekts, Zentenes iela, Anniņmuižas bulvāris, Bebru iela, Kurzemes prospekts, Jūmalas gatve, Slokas iela, K.Valdemāra iela, Vanšu tilts, K.Valdemāra iela, Elizabetes iela un Brīvības bulvāris.
Esplanāde — Imanta kursē pa šādām ielām: Brīvības bulvāris, Kalpaka bulvāris, K.Valdemāra iela, Vanšu tilts, K.Valdemāra iela, Slokas iela, Jūmalas gatve, Kurzemes prospekt s, Bebru iela, Anniņmuižas bulvāris, Zentenes iela un Kurzemes prospekts.
Pieturvietas
41. autobusu maršrutā pavisam kopā ir 27 pieturas. Maršrutā Imanta — Esplanāde ir 13 pieturas, tāpat arī maršrutā Esplanāde — Imanta ir 14 pieturas.
Atsauces
[https://saraksti.rigassatiksme.lv/index.html#bus/41 41. autobusa oficiālais maršrutu saraksts] rigassatiksme.lv
Vantā
Vantā (fi, sv) ir Somijas ceturtā lielākā pilsēta. Atrodas Ūsimā reģionā uz ziemeļiem no Helsinkiem un ietilpst Helsinku aglomerācijā.
Pilsētas iedalījums: Tikurila (Tikkurila), Mīrmeki (Myyrmäki), Martinlākso (Martinlaakso), Hakunila (Hakunila), Koivukile (Koivukylä) un Korso (Korso).
Vantā atrodas Somijas galvenā lidosta — Helsinku-Vantā lidosta. Pilsētā atrodas zinātnes centrs Heureka.
Vēsture
Pirmoreiz rakstos kā Helsinge (Helsinge) pieminēta 1351. gadā.
Vantā pilsētas tiesības ieguva 1972. gadā.
2002. gada 11. oktobrī kāds Helsinki-Vantā Tehnoloģiskā institūta students nenoskaidrotu iemeslu dēļ uzspridzinājās Vantā rajona Mīrmeki lielveikalā, nogalinot septiņus cilvēkus (starp tiem vienu 7 gadus vecu bērnu) un ievainojot vēl 80 cilvēkus.
Ekonomika
Uzņēmumi un to galvenie biroji Vantā:
Cilvēki
Vantā dzimuši:
Admontīts
Admontīts (nosaukts pēc atradnes vietas - Admontas masīva) ir rets minerāls, kas pirmoreiz aprakstīts 1978. gadā, Austrijā, Štīrijā, Admontas masīvā, Šildmauerā, ģipšakmens iegulās.
Holmes
Holmes var būt:
NBA sezonas labākais rezervists
Nacionālās basketbola asociācijas labākais rezervists ir ikgadēja NBA līgas balva, kas tiek piešķirta labākajam rezervistam. Balva tiek pasniegta kopš 1982.—1983. gada sezonas.
Oto-Heinrihs Drehslers
Oto-Heinrihs Drehslers (de;  — ) bija vācu virsnieks, vēlāk nacistu partijas darbinieks. Lībekas birģermeistars, Latvijas ģenerālapgabala ģenerālkomisārs (1941—1944).
Biogrāfija
Dzimis 1895. gada 1. aprīlī Libcā, Pirmā pasaules kara sākumā iesaukts Vācijas Impērijas armijā (Reichswehr), kā virsnieks piedalījās kaujās Francijas un Nīderlandes teritorijā, pēc ievainojuma 1918. gadā viņam amputēja kāju. Pēc kara pabeidza zobārstniecības studijas Rostokas Universitātē (1920—1922). 1925. gadā iestājās NSDAP, vadīja partijas grupu Krepelīnā, 1930. gadā pievienojās nacistu partijas trieciengrupai SA (Sturmabteilung), kļuva par NSDAP Mēklenburgas apbgabala gauleitera vietnieku (1932—1933). Pēc Hitlera nakšanas pie varas no 1933. līdz 1937. gadam bija Lībekas birģermeistars, no 1937. gada 1. aprīļa oberbirģermeistars.
Pēc Latvijas okupācijas Otrā pasaules kara laikā Drehsleru 1941. gada 17. jūlijā iecēla par Latvijas ģenerālkomisāru. Līdztekus bija arī Prūsijas valsts padomes konsultants un Lībekas padomes loceklis. 1941. gada augustā viņš pārcēlās uz Rīgu, kur vadīja okupētās Latvijas civilo pārvaldi līdz 1944. gada oktobrim. Viņa vietā par ģenerālkomisāru iecēla Oskaru fon Borku (Oskar von Borcke, 1910-?).
Pēc tam, kad kara beigās Britu armija viņu arestēja, 1945. gada 5. maijā Drehslers Melnas (Mölln) pilsētā izdarīja pašnāvību.
Novogroda
Novogroda (Nowogród) - pilsēta Polijas ziemeļaustrumos, Podlases vojevodistē, uz ziemeļrietumiem no Lomžas pie Narevas upes. Pilsētā atrodas brīvdabas muzejs (Skansen Kurpiowski), kas veltīts Kurpes novadam.
Gorillas
Izskats un īpašības
Gorillas ir lielākie dzīvnieki primātu kārtā. Tēviņš ir 1,65—1,75 metrus augsts un sver 140—200 kg. Ļoti liels tēviņš var sasniegt 1,8 metru augstumu un 230 kg svaru. Mātīte ir apmēram 1,4 metrus augsta un sver 100 kg. Nebrīvē gorillas izaug smagāki. Tēviņš nebrīves apstākļos var sasniegt 270 kg svaru. Salīdzinoši zemieņu gorillas ir slaidākas un veiklākas nekā kalnos dzīvojošās.
Austrumu gorillas ir tumšākas nekā rietumu gorillas, bet vistumšākās ir kalnu gorillas. Kalnu gorillai ir arī visbiezākais kažoks. Rietumu piekrastes gorillas apspalvojums var būt brūns vai pelēks ar sarkanbrūnu pieres apspalvojumu. Tēviņi, sasniedzot 12 gadu vecumu, kļūst nobrieduši. Tā apspalvojums uz muguras kļūst sidrabaini pelēks, un tam ir izauguši gari, spēcīgi ilkņi. Tēviņam līdz 11 gadu vecumam mugura ir melna.
Gandrīz visām gorillām ir B asins grupa. un tāpat kā cilvēkiem tām ir individuāli pirkstu nospiedumi.
Uzvedība
Lai arī gorillām ir kājas un rokas, tie staigā uz visām četrām ekstremitātēm, rokas atbalstot uz pirkstu kauliņiem. Īsas distances gorilla var staigā arī uz divām kājām, īpaši gadījumos, ja rokās kaut kas tiek nests.
Gorillu dzīve noris nelielās grupās, kurās ir 5—30 īpatņi. Grupu vada pieaudzis, spēcīgs tēviņš, kura mugura ir kļuvusi jau sidrabaini pelēka. Tā ir viena no galvenajām pazīmēm nobriedušam, dominantam tēviņam. Tas pieņem visus lēmumus, kas saistīti ar grupas dzīvi: nosakot virzienu, kurā grupa pārvietosies, meklējot barību un ūdeni; ieviešot kārtību savstarpējās attiecībās, izšķirot viņaprāt nevajadzīgus ķīviņus; un galvenais rūpējoties par grupas drošību un labsajūtu. Jaunāki tēviņi palīdz dominantajam tēviņam gādāt par grupas drošību un kārtību. Pieaugušas mātītes pamatā ir katra par sevi, neveidojot ciešas attiecības ar citām grupas mātītēm.
Jaunie tēviņi, sasniedzot 11 gadu vecumu, sāk pamest savu ģimenes baru. Reizēm kāds tēviņš paliek tēva grupā līdz brieduma gadiem un pārmanto grupas vadību. Arī jaunās mātītes, sasniedzot dzimumbriedumu, pamet ģimeni. Kad mātīte atstāj tēva baru, tā meklē tēviņu ar pelēku muguru. Tomēr, meklējot jauno ģimeni, mātīte baru var nomainīt vairākas reizes. Tā cenšas izvēlēties spēcīgu un agresīvu tēviņu, kas var nodrošināt drošību un labākās barošanās vietas. Kad mātītei piedzimst mazulis, tā baru vairs nemaina un kļūst par ģimenes locekli uz mūžu.
Mazuļi turas cieši pie savām mātēm 3—4 gadus. Ja kāds mazulis zaudē māti, par to rūpes uzņemas tēvs — bara līderis, tomēr tas nekad nenēsā mazuli kā to dara mātītes. Ja baram tuvojas svešs tēviņš vai kāds bara jaunais tēviņš izaicina līderi, dominantais tēviņš pieceļas kājās, sit ar rokām pret krūtīm, skaļi kliedz, lauž koku zarus, rāda zobus un tad, ja nepieciešams, uzbrūk. Ja dominantais tēviņš iet bojā, grupa izirst un katrs dodas uz savu pusi, meklējot jaunu baru. Ļoti bieži jaunatrastais dominantais tēviņš nogalina mazuļus, kas ir zīdaiņa vecumā.
Intelekts
Gorillām piemīt augsts intelekts. Piemēram, nebrīvē augušajam gorillu tēviņam Koko tika iemācīta zīmju valoda, lai varētu ar to sazināties. Gorillas spēj smieties, skumt, tiem ir dažādas emocionālas reakcijas un tie veido spēcīgas ģimenes attiecības. Tie spēj izgatavot vienkāršus darba rīkus un spēj domāt par pagātni un nākotni. Daži zinātnieki uzskata, ka gorillām piemīt garīgums un reliģiska rakstura sentiments. Gorillām piemīt individualitāte barības sagatavošanā ēšanai, kā arī krāsu izvēlē.
Savvaļā 2005. gadā tika novērots, kā kāda gorillu mātīte šķērsoja purvu ar koka nūju rokās. Pirms tā izvēlējās vietu iešanai, gorilla ar nūju izmērīja ūdens dziļumu. Šī paša gada septembrī tika novērots, kā pusgadu veca gorilla ar akmeni pāršķeļ kokosrieksta čaumalu, lai piekļūtu tā kodolam. Līdz 2005. gadam valdīja uzskats, ka tikai šimpanzes lieto darba rīkus barības iegūšanai.
Reprodukcija un dzīves ilgums
Grūsnības periods gorillām ir 8,5 mēneši. No vienas dzimšanas līdz nākamai paiet 3—4 gadi. Mazuļi paliek kopā ar māti līdz nākamā mazuļa dzimšanai. Dzimumbriedumu mātītes sasniedz 10—12 gadu vecumā, nebrīvē tas notiek ātrāk. Tēviņi dzimumbriedumu sasniedz 11—13 gadu vecumā. Dzīves ilgums ir 30—50 gadi, lai gan daži indivīdi nebrīvē nodzīvo ilgāk. Visvecākā zināma gorilla sasniedza 55 gadu vecumu. Pēdējā laika pētījumi ir atklājuši, ka gorillas pārojas arī tādā veidā, kad seja ir vērsta vienam pret otru. Līdz šim valdīja uzskats, ka tā ir unikāla cilvēku un bonobo īpašība.
Das Modell
Das Modell ir vācu grupas "Rammstein" sestais singls. Izdots.